
wssp al Eparhiei Ramnicu- 
lui-Noul Severin. cinstitului cler de mir sì monahal din 
aceasta de Dumnezeu păzită Eparhie, har şi mila va cer 
dela Dumnezeul nostru cel slavit în Treime, iar din par- 
tea Smereniei mele và trimil bine-cuvântarea arhiereascà 
st urari de deplină sdndtate si ferterre. 

Odată cu primirea cârmuirei acestei mari, frumoase şi 
sfinte Eparhii a Râmnicului-Noul Severin, sufletul meu se 
îndreaptă cu smercnie şi umilință către Celatotputernic care 
in nepătrunsa Lui judecată a hotărît sà mă miluiască pe 
mine sluga sa gi să mă cheme la lucrul greu al conducerii 
sufletelor credincioşilor din această lature a țării, pământ 
sfânt pentru mărețele fapte religioase şi nationale ce s'au 
plămădit şi desăvârşit aici. 

De aceea lnând asupra mea această grea şi plină de răs- 

pundere sarcină, rog ferbinte pe bunul Dumnezeu sa dea 
putere minţii mele şi tărie cuvântului meu, spre a duce la 
bun sfârşit lucrul ce mi s'a încredinţat, pentru mulfumirea 
tuturor. 
Şi acum, cinstiţi părinţi şi împreună slujitori ai Casei 
Domnului, mă îrdrept către voi cu cuvânt arhieresc şi vă 
aduc aminte de înalta şi sfânta voastră chemare, de rolul 
vostru de apostoli ai lui Hristos şi de luminători în mijlo- 
cul satelor şi obştiilor ce păstoriţi. Voi sunteţi lumina şi 
sarea pământului ce locuiti, şi biserica cărei slujifi, e şcoa a 
luminării minţii si a moralității credincioşilor. 

Prin urmare, cea dintâi şi mai însemnată datorie a voastră 
e să vă cunoaşteţi po deplin acest rol, şi prin viata voa- 
stra curată si neprihănită să fiji pildă şi câlăuză tuturor 
şi în toate. Mintea voastră să fie veşnic preocupată de înal- 

‘tele şi d“tAtoarele de viaţă probleme, ce stau în lpgătură 
cu biserică şi cu sfintele şi Dumnezeestile învățături, Bise- 
rica, aşezământul Dumnezeesc pe’ pământ, să fie prin voi 
sfânt şi veşnic isvor de lumină si de îndrumare spre tot ce 
e bun, frumos si adevărat. 

„De aci să se încălzească sufletele credincioşilor în toate 
momentele vieţii. Sufletele muljumite, aci să aducă laudă lui 
Dumnezeu; sufletele necàjite:si obidite, aci să afle mângâere 
şi încurajare. Pentru toate să se găsească cuvânt și sfat bun 
şi folositor!... 

Să daţi tuturor mângâerile religiunii, totdeauna şi pretu- 
tindenea, cu vreme şi fără vreme, în toate împrejurările vi- 
etii. Să fiţi paznici neadormifi pentru mântuirea sufletelor 
credincioşilor; greă răspundere veţi aveă înaintea dreptului 
judecător pentru perderea lor. Sunteţi datori ca creştini şi 
ca români să fifi în adevăr părinţi sufleteşti ai credincioşi- 
lor Vostri, sfetnici luminaţi, povăţuitori statornici în mijlo- 
cul lor, râvnitori spre fapte crestinesti şi patriotice!... Cate pri- 
lejuri n’aveti să vă aràtati aga cum e chemarea voastră, 
cum vă doreşte Biserica şi tara!... 

Dela cucerniciile voastre să pornească ori şi ce lucru bun, 
ori si ce cuvânt îndemnător pentru întreprinderi folositoare 
poporului. 

Nevoile vietei acesteia pământeşti sunt multe şi felurite. 
Căutaţi de le uşuraţi gi le îndulciti cu cuvinte si fapte e- 

. vanghelice, căci numai asa vom îndrumă viaţa pământească 
spre viaţa cea cerească. 

In satele si obstile ce păstoriţi, aveţi un bun şi inimos 
tovarăş de muncă: aveţi pe învăţător. Legati cu el prietenie 
sinceră gi luptaţi laolaltă, cucerniciile voastre prin biserică, 
iar el prin şcoală, la înălţarea morală şi materială a popo- 
rului, căci buna şi înfloritoarea stare morală şi materială a 
unui popor face tăria lui si a ţării!... Orice serviciu religios, 
cerut de credincioşi, să vă fie ce! mai fericit prilej, care 
să vă îndemne a-i sfătui şi lumină asupra datoriilor lor de 
oameni, de creştini şi de cetăţeni. Cultivati şi întăriţi în su- 
fletele lor respectul de legi şi de autoritate, iubirea de ţară 
şi de aproapele, păzivea ordinei şi respectarea bunului al- 
tuia. Aràtati poporenilor foloasele cele mari ale științei de 
carte şi ale mestesugurilo:, îndemnându-i să-şi dea copiii la 
şcoală şi la mestesug. Sprijiniti cu cuvântul si cu fapta în- 

treprinderile menite sà desvolte printre sătenii vostri gu- 
stul de asociaţie, de economie şi de ajutor reciproc. Arăta- 
ți-ie că munca întăreşte pe om, iar lenevia il tâmpește şi-l 
sărăceşte. Sfatuiti poporul sà fugă de patimi şi porniri urite, 
care injosesc pe om şi mai ales pe creştini. 

Iar către cei din cinul monahal, mă adresez vouă si va 
atrag luarea aminte, să nu uitaţi în nici un moment al vie- 
tii jurământul ce ati făcut înaintea altarului şi anume că 
întreaga voastră viaţă e jertfità lui Dumnezeu şi celor su- 
fletesti; că v'aţi lepădat de lume si de cele lumești. Toată 
viaţa să v’o petreceti în muncă şi rugăciune!... Mânăstirile 
si schiturile să fie locasuri de evlavie si de înălţare sufle- 
tească !... 

Faptele voastre ale tutulor celor din clerul mirean şi mor 
nahal să strZlucească înaintea oamenilor, spre slava lui Dum- 
nezeu, cărui i se cuvine cinste şi închinăciune în vecii ve- 
cilor, amin! 

Dată în sfânta, Episcopie a Râmnicului-Noul Severin, 1909, 
Aprilie 16. 

+ Ghenadie. 
—— rue 


3 MAIU 1848. 


AI i ‘ - a 
fig 775 jua de 3 Maiu ne aduce aminte în fiecare an de 
si jy, luptele pe cari le-au susținut fraţii noştri de peste 
YE munți în anii 1848 şi 1849. 
109) Au fost zile grele; multe, udate de sânge... 

A 


După ec, în Martie 1848, Ungurii reuşise să impună. îm- 
păratului Austriei Constituţia lor prin care naționalitatea 
ungurească îşi asigură existenţa ei deosebită, ei începură 
propaganda în Transilvania pentru ideia unirii acestei pro- 
vincii cu Ungaria. Pe atunci Transilvania fineà de Austria 
ca provincie, dar aveă o autonomie destul de însemnată. 

In Transilvania locuiau pe atunci peste două milioane de 
Români, împreună cu Saşi, Unguri şi Secui. Mai locuiau 
Români și in alte provincii: Crişiana, Temisiana, Maramu- 
res, cam 1 milion. Odată ce se admisese constituţia ungară, 
Românii se văzură împărţiţi în două trunchiuri: unii locu- 
ind în provincii unguresti propriu zise, alţii locuind în Tran- 
silvania, provincie austriacă. Ungurii le ziceau: uniţi-vă cu 
toții la un loc; aprobati ca Transilvania să se alipească la 

Ungaria si atunci toti Romànii vor fi una si se vor bucurà 
de libertățile dobândite pentru poporul unguresc. 

Propunerea putea să înşele; si în adevăr multă vreme, Ro- 
manii nu puteau luă o hotărire. Discuţii multe se făcură, dar 
hotărîrea definitivă se luă în marea adunare naţională dela 
3 Maiu. “ 

Pentru această zi se fixase o mare adunare a poporului 
în oraşul Blaj. 

Ungurii la început au fost bucuroşi când au aflat de a- 
ceastă întrunire, căci credeau că ideile lor vor fi adoptate de 
Români; când au auzit însă că printre aceştia se răspândise 
idei protivnice, că chiar ziare cari sustinuse mai nainte ideia 
unirii, se declarau acum în contra, încercarà prin toate chi- 
purile să zădărnicească adunarea. Cercări zadarnice! 

In adresa de aprobare a guvernului către Episcopi, se zi- 
cea că Românii se vor adună pe confesiuni, însă episcopii 
Şaguna (al neunitilor) si Lemeny (al unitilor) se învoiră si 
chemarà pe-toti în aceias zi si în acelaş loc. Comandantul ar- 
matei din Transilvania a primit ordin să trimită la Blaj trupe 
îndestulătoare pentru eventuale dezordini. 

Ziua fixată de 8 Maiu cădeă intr’o Luni. Oamenii începurà 
să sosească de Vineri seara. Sâmbătă sosi Şaguna, Avram 
Iancu si alti fruntaşi. 

Duminică dimineaţa piaţa cea mare a Blajului eră inte- 
sati de lume. Iancu, Papiu Ilarian, Buteanu s. a. salutau 
poporul zicând: «Hristos a înviat! Libérlalea a înviat» 
lar mii din glasuri răspundeau: «Adevărat a inviat!>. 

După leturghie, Simion Bărnuţ rosti în biserică un discurs 
lung, care a rămas vestit, pentrucă el rezumează toată viata 
trecută a poporului român de peste munți si arată cari sunt 
drepturile pentru cari trebue să lupte. 

In fine sosi ziua mult așteptate. 

La 6 ceasuri dimineaţa tot poporul eră adunat în biserică; 
de aci plecară spre câmpia de sus a Blajului. In frunte, e- 
„piscopii şi steagul naţional (vânăt, roşu, alb) cu inscripţia: 
< Virtutea romană reinviata». 

După propunerea lui Bàrnut, se hotărî ca acea câmpie 
să se numească de aci înainte: «Câmpia libertăţii»; iar na- 
tiunea română se proclamă națiune de sine stătătoare, cre- 
dincioasă împăratului Austriei. 

Dezbaterile tinurà după amiază si în ziua următoare. După 
un lung discurs al lui August Laurian, se votară 16 puncte, 
un fel de constituţie a Românilor transilvăneni: 

Națiunea română să fie de sine stătătoare, 

să aibă biserica sa liberă, 

să aibă libertute economică, 

să aibă libertatea tiparului, a vorbirii, a persoanei, a. 
întrunirilor. 

să aibă gardă națională, 

să aibă școli românești, 4 
sa nu se decidà nimic despre chestia unirii cu Ungarit 


pana când nu se va face constituirea naţiunii române după 
dorinfele ei. 


Simion Bărnuţ. 


| 


Aceste dorinţe ale Românilor se scriseră intr’o petitiune, 
lungă, cu multe desvoltări istorice şi cu anexe de documente, 


pe care o comisiune anume aleasă avea s'o infatiseze impa- 
ratului. 


Această măsură a {cst însă zadarnică, fiindcă împăratul 

a aprobat îndată hotărîrea dietei din Cluj la care Românii 
n’aveau deputaţi în număr potrivit cu populaţia românească 
din Transilvania, adică a aprobat alipirea Transilvaniei la 
Ungaria. 


* 
* * 


Astfel a decurs şi acestea au fost urmările adunării din 
Blaj. 


George Bariț. 


Dar lucrurile n'au rămas aci. Ungurii au intrat curând 
în neînţelegeri cu împăratul, şi la 3 Octomvrie 1848 dieta 
ungurească a fost disolvatà si peste putin răsboiul între Un- 
guri şi Austriaci isbucneste. 

Românii iau partea Austriei şi cu credinţă, cu curajiu ne- 
mărginit se impotrivesc armatelor ungurești până în cele 
din urmă. 

Spaţiul nu-mi îngădue de a vorbi aci despre desfăşurarea 
acestor lupte. Ele se sfârșesc prin înfrângerea Ungurilor de 
către Austriaci, ajutaţi de Ruşi; dar dorinţele Românilor nu 
se împlinesc. Imprejurări grele ale împărăției austriace aduc 
mai târziu o împuternicire a Ungurilor: ei formează stat a- 
parte; impăratul Austriei devine şi Rege al Ungariei, iar na- 

fionalitàtile nemaghiare urmează a suferi asupririle de tot 
felul. y err 

Fie ca amintirea momentelor mari ale istoriei poporului să. 
îmbărbăteze pe-Romani în lupta pe care zilnic au s'o''sus- 
tind pe toate căile în contra guvernului unguresc. 

Reflexiuni asupra educației copiilor. |!!! 
Lecturile primejdioase. 


S'a zis, şi, oarecum, cu drept cuvânt, că azi-multe familii 
încep a înţelege însemnătatea educatiunii, că multi părinţi 
şi că multe mame se îngrijesc de dânsa, i se. devoteazà 
cu un neobosit zel. Intr'o lucrare însă atât de anevoioasă. 
atât de complexă, de multeori, chiar cele mai bune inten- 
tiuni nu sunt de ajuns; e nevoe încă de un plan făcut mai 
dinainte, de un program bine stabilit, cu credinţă urmat şi 
modificat numai la timpul si la Jocul necesar, potrivit cat 
se poate de mult împrejurărilor si mai ales caracterelor. 

Catevà reflexiuni practice asupra neajunsurilor care se 
găsesc strecurate în zilele noastre în educatiune si pe care 
familiile cele mai luminate chiar si cele mai morale nu ştiu 
să le înlăture, vor tolosi, credem; tuturor cari se ocupă cu 
buna creştere a copiilor lor. 

Incepem azi cu chestia lecturilor primejdioase. Citirea e 
cheia tutulor cunoştinţelor. Ea ajunge un mijloc şi un scop 
pentru educatiune si instrucţiune. Condiţiunea este însă că 
acest gust de a citi, care adeseori la mulţi copii se preface 
în pasiune, să fie condus cu înţelepciune, supraveghiat de 
aproape şi îndrumat cu îngrijire şi cuminfenie către scopul 
cu adevărat demn. 

Alegerea cărţilor pe care cinevă le pune în mâinile unui 
copil, cere după sine mai multă îngrijire chiar decât alege- 
rea tinerilor tovarăşi, incuviintati să ia parte la studiile si 
la jocurile lui. O carte exercită o putere aproape de nein- 
frânt asupra unei vârste în care imaginatiunea stăpâneşte 
facultatea de a judecă şi experienţa vieţii nu există pentru 
a o apără de iluziuni, de închipuiri zadarnice, de năluciri, 


(1) După «Le Livre des mères», de A. B. 

de născociri de acelea cărora talentul scriitorilor le împru- 
mută un ‘caraeter de:realitate! sari a so CUS 

Nu mai puţini: romanele, chiar'cele mai caste; mai nevino-, r 
vate: fie. ele, sunt incă periculoase pentru copii,» intrucat:tfi > 
abat în drumul lor dela lecturile serioase şi folositoare, a- 
trăgându'i spre dAnsele, şi ca romane ce,sunt;— fie:cât de 
îngăduite—măcar că zugràvese lumea şi soeietatea suh eur 
lori atrăgătoare, nimeni'însă mu de poate luă apărarea.ră 
arată vre-odatà adevărul, căci în totdeauna noianulsy mins: 
ciunilor, ce cuprinde un roman, înghite orice buigăraş; al a- 
devărului. Da è POR 

Se naste acum o micà întrebare: 

Romanul, aibă el chiar limpeziciunea unei oglinzi. de .cri- 
stal în ceeace.priveste zugrăvirea apucaturilor, obiceiurilor, 
pasiunilor, caracterelor, convine el să fie lăsat a fi citit, de 
un bietas care în felul acesta va trebui să renunţe la jo- 
cul cu mingea, ori de o mica fetiță care îşi neglijează dra-: 
gălaşa păpuşică? Ne închipuim destul de bine, care va fi 
răspunsul dat de cea mai mare parte dintre mame: «Nicio: 
dată copiii şi fetele noastre nu citesc romanele din sanctu- 
arul familiei. Acestea sunt rezervate cu îngrijire, numai pen-, 
tru persoanele mature; şi cine de altfel ar comite o asemenea 
imprudenjà să-şi plictisească de bună voe copiii, lăsându-i 
să citească basmele lui Perrault, Piticul, Barbă-Albastră 
s. c. 1.91.» Indrăsnim însă să întrebăm încă pe aceste mame 
atât ‘de prudente si pe:deplin conştiente, dacă în copilărie 
n'au înşelat vreodată supravegherea părintească şi dacă 
n’au citit astfel pe furis, câte odată lipsindu-se şi de somn 
riscând a răsturnă cuvertura patului lor, aceste romane pe 
cari, cum zic, părinţii le credeau aşă de bine oprite şi asi- 
gurate ? 

Vom merge chiar mai departe. Jurnale se află azi pe mc- 
sele tuturor saloanelor; ori, într'însele se publică sub formă 
de foileton aproape toate romanele; tot ele fac dări de seamă 
asupra reprezentaţiunilor dramatice, analizează piesele de 
teatru, si reproduc sub rubrica «şedinţa juriilor şi tribuna- 
lelor>,-desbaterile cele mai scandaloase. Cine este copilul 
care să nu citească aceste jurnale? Ce folos dar că nu o- 
bisnuiti să ţineţi romane în casă sau că rezervaţi citirea 


x 

lor numai persoanelor mature, dacă în fiecare dimineaţă, in 
mijlocul aceluiaș câmin introduceţi cu multelejurnale' otrava 
de care nu vă daţi socoteală şi contra căreia credeţi că aţi 
luat toate măsurile necesare şi suficiente?! 

Și, culmea progresului, ca şi cum scrisul tipărit atât de 
influent asupra copiilor, nu ar fi îndeajuns, speculatiunea 
contimporană a mărit atractiunea, pericolul citirii încă prin 
numeroasele ilustratiuni, prin diferitele imagini ce se adre- 
sează ochilor si vorbesc simțului! Cutare jurnal ilustrat re: 
produce obscenitatile din interiorul culiselor operii, desfă- 
soarà o serie de compuziţiuni pe care de ruşine nu le mai 
numim; sau că ele înscenează pe rând toate fazele existenţei 
unei aventuriere mai renumită, tălmăcese cu creionul si dalta 
scenele cele mai periculoase, episoadele cele mai îndrăzneţe. 

Mai mirati-vA acum de desvoltarea atât de timpurie a pa- 
siunilor cari isbucnesc si se arată într'o varstd-a cărei ino- 
cenţă si nevinovăție ur trebui să nu cunoască acest flagel, 
această lovitură de moarte pe care noi o vom numi «bă- 


trdnete înainte de vreme». 
C. Popeseu-Stinesti. 


Sat, 
n E eal 


De pe Domeniile Coroanei 


Zilele trecute s'a ţinul adunarea generală a. societăţii economice-cul- 
turale «P. Mavrogheni» de pe Domeniul Coroanei Cocioc din jud. Ilfov. 

Din darea de seamă prezintată de comitet se vede că aceasta bancă 
numără 438 de membri care au vărsat 26.147. lei 30. bani. Capitalul întreg 
se urcă la 35.000 lei, în care intră si 1.000 lei fond cultural, 2.000 lei fond 
de rezervă, ete. 

Banca posedă şi un trior complet amortizat, de care se folosesc sătenii 
la curățirea seminţelor. 

In ce privește partea culturală s'au împărţit în anul trecut mai multe 
premii și ajutoare gi vau ţinut mai multe conferinţe populare. 

la adunare a asistat şi d+] Arghir, Controlor al Cassei Centrale a ban- 
cilor populare. 

După luarea la cunoştinţă a dării de seamă făcută de d-nul Preşedinte 
Er. Medianu, a vorbit d-nul 8. Comârzan, despre foloasele băncilor po- 
pulare. De asemenea d-l înv. Timotescu a expus îndatoririle ce au mem- 
brii, pentru ca banca sâ progreseze cât mai mult. 

In sfârşit d-nul Controlor Arghir a relevat frumoasele rezultate ob- 
ținute de această bancă ca şi băncile de pe celelalte domenii ale Coroanei 
şi a fericit populatiunea pentru ocrotirea si viul interes ce îi arată d-l 
Kalinderu, administratorul Domeniului Coroanei. 

Cuvintele d-lui Arghir au fost primite cu bucurie de membrii care 
ştiind cât datorează M. S. Regelui, au strigat: Să trăiască MM. LL. si 
intreaga familie Domnitoare Romana! 

UN JGC DE CGPII. 


(Armasul). 


troduce la noi jocuri de copii streine, 
- | adica importate dela Nemti, Francezi 

PI si dela alte natii. Poporul roman are 
sute de jocuri nationale foarte frumoase 
si foarte inteligente cari din nenorocire 


se uită, se pierd. 

Iata unul numit Armasul, pe care copiii îl joacă prin 
unele localități cu multă plăcere și are un sens moral 
si moralizator foarte mare: 

Inainte da se începe jocul, se pun intro căciula 
câtevă bilete scrise; copiii destinati a se jucă, trag cate 
un bilet. 

Unuia ii ese un bilet pe care scrie: /mpărat; altuia 
un bilet, cu vorba Hof; altuia cu: Pagubas; altuia cu: 
Armas ; altuia în fine cu: Om bun. 

Pagubasul înaintează plângător către Împărat şi îi 
zice: 

Impirate luminate, 
Am venit să-mi faci dreptate! 


Am avut o iapă chioară 
Mă duceam cu ea la moară. 


Aveam o iapă buna, rea, 
Imi făceam treaba cu ea... 


— Si ce e? întreabă majestos Imparatul. 

— Mi-a furat-o dumnealui. Şi arată pe un copil. 

Paratul se apără cum poate zicând că n'a furat-o el. 

Dacă pe biletul ce are acuzatul nu scrie Hot, atunci 
pedeapsa, lovituri la palmă, o primeşte acuzatorul. 

Cand nemereste pe cel cu biletul de hot, atunci Ar- 

mașul îi da la palmă atâtea lovituri. Sentința o roste- 
ste Impăratul insusi. ra 

Ceeace e caracteristic in acest joc este dreptul ce îl 
are un personaj numit: Om bun da reduce pedeapsa. 
Ceeace ușurează Omul bun din pedeapsă rămâne res- 
pectat si nici Împăratul nu poate schimba. 

Eu cred că un poet d'ai nostri ar putea face în ver- 
suri pe tema acestui joc de copii, o scenetă în versuri 
cu cuvinte potrivite cu vârsta frageda a micilor inter. 
preti. Si ar fi bine ca sa se colectioneze toate jocurile 
de copii de prin, toate părţile țării, căci ele, ca si bas- 
mele, ca si colindele, ca si cântecele populare, sunt o 
comoară a neamului românesc, si or ce comoară pre- 
țioasă trebuie, cu sfințenie păstrată și transmisă inainte 
generaţiilor viitoare. Asa fac toate popoarele inaintate 
în cultură care tin la individualitatea lor, la familia lor, 
la viata lor naţională. 

D. Teleor. 


Jertfa rachiului. 


In Seara sf. 3 lerarchi s'a întâmplat mare vărsare de sânge 
între 2 Români din lezvin în birt la loan Novac. Erau mai 
multi oameni seara şi lăutarii cu ei. Şi au petrecut cu vorbe 
bune. Intr’aceea un om a spus lăutarului să cânte ceva pe pla- 
cul lui, iar lăutarul i-a răspuns că nu-l lasă Moş Achim. Acel 
cuvânt s'a repetat mai de multe ori, dar lăutarul tot nu a voit. 
Omul însă i-a spus să zică la toţi câţi sunt în birt, şi lăutarul 
a început a trage în laută la cap omului. 

Asta însă l-a înfuriat pe bătrânul Achim, care a început a 
certă pe lăutar si lăutarul a să prinde cu bătrânul. Din vorbă 
în vorbă au scos bricegele unul la altul. Moşu a lovit în lăutar, 
apoi liutarul a început el a lovi pe Moş si s'au spintecat unul 
pe altul aci în birt, ba şi prin curte. Moşul a căpătat zeci de 
împunsături dela lăutarul cam beut şi înfuriat, iar acela numai 
una dela Moşul. Aga s'a sfârşit iar o „petrecere“ de birt, ca pe 
multe locuri printre Românii noştri, pe cari de i-ar lumină 
D-zeu a vedeă ce lucru necumintee mersul pentru petrecere la 
birt cu beuturi ! 

(„Libertatea, Orăştie). 


CUM SA FIM SANATOSI. 


Gum sa lucram si sé ne odihnim. 


> muncă regulată, cu corpul gi cu mintea, da 
(0) putere si vigoare; lenea si neactivitatea din 
sg contra te ofilesc, te slăbesc si fac sà mori 
de timpuriu, fiind mai expus la boale ca cel 
care munceste. Deviza naturei este sà lucrezi 
ori si mori; cine încetează de a lucrà, va muri, 
intelectual, fisic si moral; mai bine este preà multà 
muncă decât de loc. După fiecare patru ore de 
muncă, trebue o oră cel puţin de repaus, deosebit de 
repausul mâncării. Opt ore de lucru pe zi ar fi de 
ajuns, pentru un om nedreprins cu o muncă mai 
lungă, având şi opt ore de repaus. Repausul este 
consecința ostenelei, si este necesar atât omului 
cât şi animalelor cari muncesc. 

Repausul nocturn sau somnul, face să se repare 
toate forţele perdute în timpul zilei; este in- 
despensabil copilului care creşte. Acesta trebue să 
doarmă mai mult ca un om mare. Un om adult 
aro nevoe de opt ore de somn, dela 15—20 ani nouă 
ore, dela 10—15 ani zece ore, dela 5—10 ani un- 
spre-zece ore, si până la 5 ani două-spre-zece ore de 
somn. SA te scoli la sease, să te culci la zece şi 
vei trăi ani mai multi de nouă-zeci, zice un proverb. 

Nu atât durata somnului, este de folos omului 
cât calitatea lui. Sunt somnuri greoaie, cu vise multe, 
cu vedenii, care te ostenesc ca şi nesomnul; acea- 
sta provine că omul nu știe să doarmă, și trebue 
să înveţe să doarmă, altfel se deprinde toată viata 
astfel, şi să se mai deștepte noaptea de multe ori, 
ceace slabeste organismul şi îl vatàmà curând. Seara 
când ne culcăm, să nu mai cetim in pat, cum fac 
unii ca să le vie somnul, ci, stinge lumina, culcă-te 

in pat, închide ochii şi nu te gândi decât la somn, 
care va veni curând, dacă faci astfel. Noaptea, dacă 
te destepti, fà, tot astfel, goneste din minte orice 
idee, și nu te gândi decât la somn, până vei adormi 
din nou. Făcând astfel mai multe nopţi de-arândul, 
vei învăţă în fine să poţi să dormi bine. Somnul 
de noapte este mult mai igienic ca cel din timpul 
zilei; somnul prea mult dimineaţa nu este de ase- 
menea sănătos, iti umilă ochii, îi învineteste pe 
margini, si iti încreteste fata. 

Patul de culcare s& nu fie nici prea tare nici 
prea moale, saltelele de puf nu sunt igienice, tot 
asemenea si pernele prea voluminoase. Toată ru- 
făria patului să fie aerisită în timpul zilei afară. 
Să te culci după ce a trecut cel puţin două ore 
după masă, adică după ce s'a mistuit mâncarea; 
si să dormi mai mult pe partea dreaptă si pe spate; 
dacă e posibil să dormi singur în pat. Patul să 
fie depărtat dela perete. Camera de dormit să nu 
fie preă călduroasă. 

Dimineaţa când ne deşteptăm din somn. să nu 
sărim brusc, imediat din pat, căci se poate să a- 
ducem vre-o vătămare organismului, ci trebue mai 
întâi să ne desmeticim bine din somn, pentru ca 
mintea să aibă timp, să-şi ia în posesie organele, 
să-şi dea socoteală unde se găsește, si să gonească 
brumele somnului. Să ne întindem bine, cum fac 
unii copii, apoi ne sculém, ne spălăm cu apă, facem 
puţin exerciţiu si ne înibrăcăm. 


Dr. Const. An. Macri. 
aa PO 


La matriculant. 


Matriculantul: Nu pot să vă cunun, pentru că mirele e beat 
turtă, 

Mireasa: Vă rog, d-nule notar, cununati-ne, pentrucă mirele 
meu când e treaz, nu mai vreă! 


(„Românul“, din Cleveland). 

Cronica Agricolă, Economică si Comercială 2 
=== 


Morarii cartelati au ridicat pretu! făinei sub cuvânt că s'a 
urcat preţul grâului, iar la rândul lor corporafia brutarilor 
au voit să ridice preţul pâinei şi a jimblei. 

Ridicarea preţului la grâu, atât în târgurile noastre, cât 
şi în cele străine, nu se datoreşte atât de mult lipsei de pro- 
ductiune a grâului din anul trecut, nici semănătu ilor făcute 
în toamna trecută, atât 1a noi cât şi în alte ţări, din cauza 
timpului nepotrivit acestor semănături, ci unor speculanti de 
grâne din America, cari sunt în legătură cu alti speculanti 
din târgurile noagtre si cele străine. 

Acest adevăr se poate probă prin cifrele ce urmează. In 
străinătate, ca şi la noi, ridicarea preţului la grâu, ca și a 
pâinei, hrana zilnică a fiecărui muncitor, au alarmat pe toţi 
oamenii de bine, cari se interesează mai de-aproape de sta- 
vea sufletească şi economică a muncitorilor. 

Aceşti oameni au căutat să-şi dea bine seama dacă ur- 
carea preţului la grâu este normală, sau se face pentru a 
se îmbogăţi nişte speculanti cât se poate de iute pe soco- 
teala muncitorilor. Adevărul este că toate gazetele de agri- 
cultură streine, scriu că, în unele localităţi din America, sau 
strâns mult grâu, şi anume: la New-York, Chicago, Kansas 
City, ete. Cătăţimea de grâu in acest> localităţi, pe la mij- 
Jocul lunei Aprilie s'a ridicat la 12 milioane şi jum. becto- 
litri; pe când în anul trecut, la aceiaşi dată, tot în aceste 
localităţi, cătăţimea de grâu n'a fost decât 10 milioane si ju- 
matate hectolitri de grau. 

Dela începutul lunei Iulie din anul trecut si pana la ju- 
matatea lunei Aprilie din acest an, marii comercianţi de 
grâne din ţările de apus, au primit 76 milioane şi jum. de 
hectolitri grâu, în loc de 69 milioane, din campania agricolă 
comercială precedentă. La această cătăţime de grâu mai tre- 
bue adause şi cătăţimele de grâu cari se mai găsesc pe la 
arendaşii de moșii din America, casi din alte ţări, fără ca 
să se poată şti în mod hotărât cât grâu mai au de vânzare 
aceşti oameni. 

Din rândurile de mai sus se poate vedeă în mod hotărit, 
că urcarea preţului la grâu s'a făcut de nişte speculanţi, cari 
au căutat să adune în magaziile lor cât mai mult grâu cu 


www.dacoromanica.ro 


830 ALBINA 
> “des TT 
sith mai mic, ca pe urmă să-l vânză cu pret mai mare spre 
a se îmbogăţi mai de grabă pe socoteala consumatorilor de 
pâine, cari cdi” ‘mai, multi-sunt muncitori- TEBE 
Iată cumênapAni das ‘0amenk, cavi:nu.se-gandese.decat să 
facă averi mari farà multà muncà, îsi bat joc de atàtea mi- 


Ji 
lioane. ge, oameni, cari zilnic au rani ti de, pâne. 


Siren iit kn și a: Siete 

Timpul din luna „Martie, ca’ gi cel din luna’ Aprilie până 
pe la data de 18, a fost'rău nu tiumai’ pentru semănăturile 
de toamnă, dar''şi pentru ‘cele de’ primăvară, cari s'au în- 
târziat mult. In luna Martie timpul friguros şi umed, iar în 
Aprilie până la data de 18, când a început să cadă ploae, 
secetos şi călduros, au pus pe gânduri pe toţi 'agricultorii 
noştri. 

Cu data de 18 Aprilie când ploile au “început să cadă în 
mare măsură peste toată: tara, o mare usurare sufletească 
a simţit fiecare agricultor si diinpreună cu ei fiecareom de 
bine, care se gândeşte' la viitorul economic al ţărai. Dacă 
timpul a fost nepotrivit pentru semănături, fie de toamnă 
fie de primăvară, în schimb a fost potrivit pentru rodirea 
pomilor câ şi a viilor. 

Ploile cari au început să cadă de pe la 18 Aprilie, în u- 
nele localităţi, au fost însoţite si de grindină, dar fără ca 
această grindină să aducă vre-un rău semănăturilor; în alte 
părţi s'a făcut și revărsări de apă. Tot în urma ploilor ce 
au căzut în alte părţi ale ţărei, timpul s'a mai răcit, în cât 
în ziua de 24 Aprilie, ploaia ce a căzut asupra Bucureştiu- 
lui şi în împrejurimi, a fost însoţită şi de puţini fulgi de 
zăpadă, cari n'au putut să facă rău pomilor roditori, de oarece 
legatul rodului eră dejă făcut. Dar în localităţile deluroase 
zăpada ca şi bruma ce a căzut după ploi, ca şi la şesul ţării, 
nu se poate sti, întru cât au adus rău, pomilor, viilor, casi 
rapifei deja înflorità, 


Targurile noastre. 


Afacerile cu cereale ca si preturile nu lasa nimic de do- 
rit, fără să se mai fie socoteală de calitatea acestor cereale. 

lată în rezumat preţul mijlociu cu care s'a vândut cerea- 
lele, ca şi alte produse agricole în târgul din Brăila si in 
alte târguri dela noi din ţară în luna Aprilie: 

# cit: iva 
Gràul, suta de kgr. s’a vandut cu 18—23 lei 60 cent 
Portimbul idem 10—16 > 75 >: 
Cincantinul idem . „2 M—16 » 35 » 
Orzul idem x 11-14 > 35 > 
Secara idem 15—17 > 30 > 
Ovăzul idem y 12—{3 > -- > 
Meiul idem 12—00 > 65 +» 
Fasolea idem 18-21 » zA 
Orzoaica idem 13--14 > — > 
Samanta de cânepă idem 19—00 » 50- > 


La targul din Bucuresti (Obor). 


Grâul s'a vândut cu 98—115 lei chila; orzul cu.55—62 lei 
chila; ovăzul cu 50—58 lei chila; secara cu 75—85 lei chila 
şi DAI cu 66 — 75 lei AME Cartofii suta de kgr. s a 
vândut cu 8—9 lei. | 


Prețul nutrețului 


Fânul s'a vândut cu 85 — 115 lei mia de kgr., după cali- 
tate; fânul de meiu cu 90—110 lei mia de kgr. şi paiele de 
grâu, etc., cu 35—44 lei mia de kgr. 


Preţul vitelor: 


Boii mari şi graşi s'a vândut cu 650 — 700 lei perechia; 
boii buni de jug cu 550—600 lei perechia; boii de rând cu 
400—500 lei perechia şi vacile de lapte cu 80 — 200 lei una. 
Caii buni de trăsură s'a vândut cu 250—450 lei unul şi caii 
de rând cu 80-— 200 lei unul. 


Târgurile străine. 


In unele din aceste târguri în luna Aprilie, preţul la grâu 
s'a urcat cu 3—4 lei la suta de kgr.; acest preţ a fost mai 
mult forţat decât normal, din cauza speculantilor de grâne 
din America. Astfel la târgul din Paris grâul s'a vandutcu 
24-25 lei si 50 ct, secara cu 17—18 lei; orzurile cu 19—21 
lei si 25 cent.; ovăzurile indigene cu 22— 23 lei şi 50 cent; 
iar cele străine cu 20—22 lei; porumbul cu 19—20 lei şi 50 
ct; făina de grâu cu 33—35 lei şi 98 ct.; fasolea cu 33—34 
lei; mazărea cu 40—42 lei si lintea cu 35—€3 lei. 

In celelalte târguri franceze, grâul s'a vândut cu 22 — 23 
lei si 36 ct; secara cu 17 lei şi 15 ct; orzul cu 18 lei şi 50 
cent. si ovazul cu 19 lei si 80 cent. 

In Germania la Manheim, grâul s'a vândut cu 29—30 lei; 

secară, orzul si-ovàzul cu 21—22 lei şi 50 cent. La Berlin, 
grâul s'a vândut cu 30 lei si .65 cent., secara si ovăzul cu 
22 lei si orzul cu 24-25 lei. 

In Belgia, gràul s’a vandut cu 23— 24 lei; secara cu 15—17 
lei si 50 cent.; ovăzul cu 19 lei. 

La târgul din Viena, grâul s'a vândut cu 27 lei, secara, 
orzul şi ovăzul cu 20—21 lei si 50 cent.. 

La Budapesta, gràul s’a vandut cu 29 lei gi 50 cent.; se- 
cara şi orzul cu 21 lei şi ovăzul cu 16 lei şi 25 cent. 

La Londra, gràul s’a vandut cu 25 lei si 75 cent.; orzul 
cu 20 lei si 50 cent. şi ovăzul cu 15 lei si 25 centime. 

In Olanda grâul s'a vândut cu 26 lei; orzul cu 20 lei si 
ovàzul cu 18 lei si 35 cent. 

La Milan (Italia), gràul s'a vandut cu 31 lei si 35 cent.; 
secara cu 23 Jei si 75 cent.; orzul si ovazul cu 20—21 lei. 

In Elvetia, gràul s’a vandut cu 22 lei si 50 cent.; secara, 
orzul si ovăzul cu 19—20 lei. 

La târgul din New-York (America), grâul s'a vândut cu 
23 — 26 lei şi 50 cent; secara cu 15 lei şi 75 ct; orzul cu 17 
lei şi ovăzul cu 18 lei şi 25 cent; iar la Chicago, grâul s'a 
vândut cu cu 22—23 lei si 95 ct. 

In toate târgurile străine preţurile sunt socotite pe suta 


de kgr., ca măsura cea mai dreaptă. 
V. 5. Moga. 


SURE 


Eforia Spitalelor Civile. 


PUBLICATIE. 


Urmând a se desfiin{a cimilirul vechiu aflat în Sinaia, bul. Ferdinand, 
şi osemintele aflate într'ânsul trebuind să fie scoase si mutate în noui 
cimitir dela Seju, Eforia aduce la cunoștința tuturor persoanelor cari 
ar aveă membri din familiele lor îngropaţi în vechiul cimitir şi ar voi 
să scoată osemintele acelor membri şi sa le îngroape în noul cimitir 
sau in alla parte, că acele oseminte le pot scoate în timpul dela 1 Oc- 
tomvrie 1909 şi cel mai târziu până la 1 Ianuarie 1910. 

Dacă până la această dată nu se vor scoate din vechiul cimitir, de 
persoanele interesate, osemintele membrilor familiilor lor, acele oseminte 
se vor scoate de Eforie si se vor ingropà în groapa comună făculă in 
acest scop, la novl cimitir dela Segu. 

Se mai aduce la cunoştinţa tuturor persoanelor cari au acte de cum- 
paratoare de locuri la vechiul cimitir, a se prezentă la biuroul Eforiei 
dela Sinaia, pentruca în schimbul actelor ce posed să li se desemneze 
locuri in noul cimitir. 


www.dacoromanica.ro 


ALBINA 833 


CRONICA. 


CUM SA SERBAT SEMICENTENARUL UNIRII 
în comunele rurale. 


Judeţul Romanați: Scărişoara. (1) 


La 8 si jum., cântarea «Imnului national» de către elevii 
scoalei, cuvântarea d-lui Florea I. Tingan, institutor; diferite 
poezii recitate de elevii scoalei: («Deşteptarea României», «Hora 
Unirei», «Hora lui Cuza»). 


Judeţul Romanați: Brâncoveni. 


La 10 dim. Te-Deum. Corul scoalei a dat răspunsurile. 

La 2—5 p. m. Serbare la şcoală: Imnul regal; cuvântarea d- 
lui J. Endchescu, dirigintele şcolii; coruri (Imnul Scoalelor, Moara, 
Hora); piese (Unirea, Tiganul recrut) ; jocuri nationale. 

Seara, serbare urmată de dant. 


Judeţul Romanați: Leu. 


10 a. m. Te-Deum la biserică. 

11 a. m. serbare şcolară: imnul regal; cuvântarea d-lui Diri- 
ginte; poezii: (Deșteptarea României, România în 1859, etc.) ; piese: 
(Ion Roată şi Unirea); jocuri nationale. 

8 seara, serbare dată de societatea «Hora»: «Visul României», 
alegorie de Grigoriu: Cinel-Cinel de Alecsandri; vioară, execu- 
tate de învăţători. Rolurile din piese au fost jucate de persoane 
notabile din sat. 


Judeţul Succava: Bogdănești. 


Autoritatea comunală, veteranii din comună, consiliile de ad” 
ministratie a băncii populare şi a celor 4 obștii sătești, invata- 
torii cu elevii scoalei, si mare număr de săteni s'ău dus la bi- 
serică, unde s'a oficiat Te-Deumul. Răspunsurile date de corul 
scoalei. A urmat cuvântarea preotului M. Cârlănescu. 

La școală, masă comună. 

La orele 2, serbarea: «Imnul Regal», cuvântarea învățătorului 
V. Hudijà; recitari de poezii de către elevi şi dialogul «Ioan 
Roată si Unirea»; cântece nationale, de către corul gcoalei, con- 
dus de d-ra Elena fonescu, învăţătoare. 

Cu acest prilej, s'a luat hotărârea de către fruntagii satului, 
preoţi şi învăţători, de a se face în acest sat un bust marelui 


L] 


Domnitor «Alexandru Ioan I Cuza». > 


Jud, Suceava: Cristești. 

Scoalele din Cristești, Boureni, Mofca gi Honiţa s'au întrunit 
la reşedinţă în Cristești, au plecat la biserică, unde s'a oficiat 
un Te-Deum. După serviciu, serbare la şcoală: «Imnul Regal»; 
cuvântarea d-lui C. ZJordàchesèu, învăţător ; apoi cântece natio- 


(1) Aproape toate relaţiile acestea sunt după corespondenfele speciale 
ale revistei. 

nale si danjuri; o mică gustare, oferită de d. Mihaiu Sturdza, 
proprietarul moşiei. 

Seara serbare cu piese şi dant: («Cinel Cinel», «Barbu Lăuta- 
rul», «Herscu Boccengiul», de Alecsandri). 


Judeţul Tecuci: Gohor. 


Dimineaţa la orele 9 s'au adunat. copiii la şcoală în Gohor, îm- 
preună cu cei dela Iveasca şi au mers cântând la Te-Deum. Răs- 
punsurile au fost date de corul scoalei, condus de învățătorul 
C. I. Constantinescu. După amează la şcoală serbare după ur- 
matorul program: 1) «Imnul Regal», 2) «Conferinţă despre Uni- 
rea Principatelor, de învăţ. I Constantinescu, 3) Mog Ion Roatà, 
dialog de elevi; 4) »Hora unirii»; recitàri şi cântece. La urmă 
s'au distribuit haine la 24 elevi săraci din beneficiul serbărei 
dată la 3 Ianuarie. 

Jud. Tutova: Priponești. 


La biserică Te-Deum în prezenţa autorităţilor locale și a nu- 
merosi săteni. 

Răspunsurile s'au dat de corul scoalei, condus de învățătorul 
I. Magdalinis. 

Preotul paroh N. Jacomi, aratà importanta acestei zile. La 2 
p- m, serbare şcolară : «Imnul Regal», executat de corul scoalei, 
sub conducerea învățătorului I. Magdalinis; cuvântarea d-lui T. 
Dodu, dirigintele scoalei; piesa teatrală «Mircea şi Baiazid»; cor, 
«Peneş Curcanul» ; «Economia», piesă de teatru compusă de în- 
vàtàtorul I. Magdalinis; «Herscu Buccegiul., «Soldan Viteazul». 
de V. Alexandri; 

Toate aceste piese s'au cxecutat de elevii scoalei. Seara a ur- 
mat bal. 

Jud. Tutova: Zorleni. 


La 10 dim: Te-Deuin la biserică. 

S'a slujit si un parastas pentru sufletul lui Vasile Stan, fost 
deputat din Zorleni, alăturea cu Ion Roată în Divanul ad hoc. 

Rispunsurile au fost date de corul Orfelinatului agricol «Fer- 
diuaud». 

După amează serbare școlară la Orfelinat: «Imnul Regal», în 
tonat de corul Orfelina'ului, sub conducerea institutorului Th: 
Popovici, d-1 V. Calinescu arată importanţa zilei. D-1 M. Lupescu, 
directorul Orfelinatului, arată binefacerile unirii. Corul into- 
neaza «Mulţi ani gloriozi». Sa jucat apoi «In unire stă puterea», 
(piesă de teatru pubiicată în <Albina»). 

Se produc si elevii scoalei din sat cu recitàri de poezii şi a- 
necdote. După aceasta, joacă orfanii piesa «Unirea și Ion Roatà» 
de S. Ionescu. 

E un adevărat delir când la urma piesei cei 4 boieri se prind 
în horă cu ţăranii. 

Elevele scoalei din sat execută un joc frobelian sub conduce- 
rea priceputei lor învăţătoare d-ra L. Popescu. 

La urmă cei 8 flăcăi orfani in costume nationale cu panglici 
tricolore la pălării, joacă «Banul Mărdeine». 


Judeţul Vâlcea : Poenari. 
1) Te-Deum. 
2) După Te-Deum, în fata unui public destul de numeros, s'a 


www .dacoromanica.ro 


a 


n ALBI ae 835 


deschis serbarea prin «Imnul Regal», executat de elevii scoalei. 
Aooi sa desfasurat următorul program : 

a) Insemnitatea zilei de 24 Ianuarie, cuvantarea d-lui Z. Prede- 
seu,dirigintele scoalei. i 

b) Cor: Tricolorul, Soldaţii, Hora Unirii, ete. 

c) Recitări, de către elevii scoalei: «Moartea lui Decebal», «Ro- 
manul», «Spada si credinţa», «De departe», «De coadă nici nu-mi. 
pasă», «Patria Română», «Corbul si Vulpea», etc. 

d) Teatru: «Moş Ion Roată», jucată de elevii scoalei, «Hora 
Unirii», cor si dans, etc. 

e) Câtevă cuvinte de mulţumire publicului asistent. 

Judeţul Valeca: Folestii de sus. 

La 9 ore dim. la biserică Te-Deum în prezenţa d-lui învăţă 

tor cu numerosii săi scolari, a autorităţilor comunale si a unui 


numeros public. 
1 p. m. serbare scolari: rugăciunea «Doamna, Doamne ceresc 


Tată», cor executat de elevi; cuvântarea d-lui D. B. Nicolaescu, 
învăţător si a Preotului G. Demetrescu ; piese de teatru: «Uni- 
rea», piesă alegorică din revista «Albina», «Mos Ion Roată gi 
Cuza Vodă» (Unirea) şi «Dinu Sergentul», scenă din timpul răs- 
boiului dela 1877, jucate de adulţii şcoalei de adulţi. Printre piese 
s'au cântat corurile: «Dobrogeanul», «Cea din urmă noapte a lui 
Mihaiu Viteazul», «Deşteaptă-te Române», iar la urmă «Drum bun», 
toate executate de elevii scoalei. 
Jud. Vlaşea: Pictroşaui. 

La biserică Te-Deum, învățătorul Thk. Popeseu- Malu, predică în 
care s'a arătat însemnătatea zilei. Serbare şcolară, diferite co- 
ruri pe 2 voci ca: «Hora Unirii», «Ca un glob de aur», «Patru 
păstori», «Plugar si ostaş» şi «Marșul lui Tudor Vladimirescu»; 
monologul «Barbu Lăutaru», dialogul «Păcală şi Tândală», de 
V. Alexandri și «Cuza-Vodă» de Eufrosina I. Adam. 

Jocuri nationale: «Banu Mărăcine», «Resteul» si «Hora Unirii». 

fA 


In plasile Stanesti şi Băneasa din jud. Vlaşea, ziua de 24 Ia- 
nuarie s'a serbat astfel : 

Te-Deum la biserică, serbare școlară în localul scoalei. Elevii 
au recitat poezii, au cântat cântece şi în unele locuri au jucat 
şi mici piese. 

In comuna Stănești a vorbit d. P. Rădulescu, învăţător. Aci 
S'au jucat si 2 piese: «Cincizeci de ani dela unire» gi «Butoiagul 


si Garofița». 
Cat 
Onomastica M. S. Reginei. 


In ziua de 24 Aprilie. fiind ziua onomastică a M. S. Reginei 
si a A. S. R. Principesa Elisabeta, s'a oficiat un Te-Deum la 
Mitropolie, la care au asistat d-nii ministri, ofiteri superiori gi 
inalti functionari ai statului. A oficiat I. P. S. Mitropolit Primat. 

M. S. Regina si familia princiarà au primit telegrame de fe- 
licitări din toate părţile ţării. 

Serbare de gimnastică. 


In ziua de 23 Aprilie s'a dat în Bucureşti în Arenele Romane 
din Parcul „Carol 1“ o trumoasă serbare şcolară de gimnastică, 
la care au luat parte elevi şi eleve din toate scoalele publica 
din capitală. A asistat şi d. Haret, ministrul instrucției. După 
sfârşitul serbării, s'au împărţit medalii elevilor cari s'au distins 
ia concursul ue dimineață. 

Vizite canonice. 

P. S. Ghenadie, Episcopul Râmnicului Noului Severin, a în- 

ceput vizitele canonice în eparhie. In ziua de 22 Aprilie a sosit 


în Craiova. unde a stat două zile, unde a şi oficiat în ziua de 
Sf. Gheorghe. 


Serbars in Olanda. 


In Olanda se fac serbări de bucurie pentru.nașterea moşteniloarei. 
Dam aci chipurile Reginci şi al Prințului Consort. 

Focuri mari. | 

„In noaptea de 18 spre 19 Aprilie a iost un foc mare în pra- 
şul Botoşani. Asemenea în ziua de 21 Aprilie. în lași. In Bucu: 
resti asemenea au fost două focuri mari: unula distrus.aproape 
cu totul localul Sf. Sinod. S'a prăpădit arhiva şi biblioteca. 

Inspectori sanitari scolari. 

Ministerul instrucţiunii a numit patru medici ca inspectori 

sanitari ai şcolilor din Bucuresti. 
Bucureştii fără pâine. 

Brutarii din Bucuresti, voind să mărească preţul pâinii şi Primăria 
nepermițându-le, s'au pus în grevă şi n'au scos pâine vre-o 2—3 zile. 
Pela 20—23 Aprilie capitala ar fi fost lipsită de pâine, dacă guvernul 


n’ar fi luat măsuri, concentrând pe rezervistii brutari şi fabricând Ja ma: 
nutanfa armatei pâine care a fost vândută cu preţurile cele mai mici. 


Uragan la Brdila. 


In noaptea de 23 spre 24 Aprilie un mare uragan sa deslànfuit asu- 
pra oraşului Brăila. 


Evenimentele din Turcia. 


In Turcia se urmează cu cercetările asupra întâmplărilor ce au adus 
răscoala contra constituţiei, de săptămâna trecută. Intro zi gazetele au 

publicat că gi Patriarhul ecumenic Ioachim IIF A fost arestat, ca'unul 
ce sa găsit amestecat în conspirație- Nu știm dacă lucrul este exact. 
Stiri rele vin din Asia mică unde: Musulmani fanatici au macelarit 
multi creştini. După unele telegrame, în-oraşul Adana ar fi pierit 16.000 
de:Armeni si 6.000 de mahomedani. ) a: 
Nici în Turcia europeană situaţia nu e pe deplin sigură. Se vorbeşte 
A printre Albanezi s’ar agità ideia de a se ràsculà si a liberà pe fostul 
ultan. 


Călătorii de suverani. 


Regele Eduard al Angliei a călătorit în Italia; a vizitat între altele 
Neapole şi Pisa. S'a întâlnit cu Regele Italiei. 


WE Na II aan aan 


Scrisori catre Redactie. 


Stimate D-le Director, 


„Albina“, e singura rev. enciclop. populară pe care şi-o poate procură 
ori ce Român cu mare uşurinţă și în care se poate găsi de toate. O 
altă rev. mai populară, mai pe înţelesul tuturor scrisă şi în care săni 
se spună din nevoile si din durerile noastre, mai nu prea avem. 


I. 0. Zugravu. 


a — te ZB oa ——- 


Cărţi primite la Redacţie. 


«Biblioteca pentru tofi2 în al 456 număr al său, apărut zilele acestea 
publică în traducere ultima operă dramatică a lui Henric Ibsen, întitu: 
lată ZIUA ÎNVIEREI. Traducerea e făcută de doi cunoscuţi scriitori al 
noştrii, d nii Il. Chendi şi Sandu Aldea. Preţul 30 bani. 

De vânzare la toate Librăriile din ţară 


Un obraz curat și frumos 


se obține prin intrebuintarea cre- 

mei şi pudrei yFLORA* preparate 

de Al. Iteanu, farmacist, furnizor 

al Curtii Regale. Pudra „Flora“ 

fără bismut, măreşte efectele uimi- 

toare ale cremei „Flora“ Crema lei 

È 1.50.— Pudra „Flora“ lei 2.— Săpun 

Inainte si „Flora“ lei 1.25, — Pomadă de păr 
3 MI SE pi 
freneouteranea | aFlora: pelpirceuta pera neri 
| CREMEI gi PUDREI „FLORA“ Jui, lei 2.50, borcan mai mic lei 1.75 
i Capilogen „Flora“ (apă de păr) sticla mare lei 3.25, mică 2.50.— Pastă 
\de dinți »Bucol® lei 1.— Apa de gură „lucol“ lei 1.50. — Lapte de crin 


8 „liora“ pentru înfrumusețarea tenului lei 2.-- Sapun de lapte de crin 


Bi 


i „tlora“ lei 1.25. La nemulțumire se restitue imediat costul. 
; | DE VÂNZARE LA DROGUERII SI FARMACII. 


Se cautà depozitari in comunele rurale; a se adresa la depozitarul 
|| general L. Lindenberg Bucuresti, Str. Academiei No. 6 

Ghicitoare. 
A apucat-o vreme rea, sar duce acasă 1 a: 
dar nu știe unde o fi câinele... Căutaţi-l? ile; 

»STEAUA 
Societatea « Steaua» are de scop a lucră pentru 
DA întinderea învăţăturii în popor, prin tipărirea si 
tal (FA; raspandirea de scrieri si publicaţii morale, pa- 
— triotice si de folos practic, si pentru impiedeca- 
i vea, prin toate mijloacele legiuite, a răspândirii 


| IN de scrieri și publicaţii imorale, sau cu tendințe 


contrarii statului şi ideii naţionale române. 

‘‘otizajia este de cel putin doi lei pe an, iar pentruinvăţători, 
presti rurali şi săteni, de cel puţin un leu pe an. Fie-care mem- 

ru este îndatorat ca, în cel d’intàiu an dupa primirea sa, sà faca 
a se primì în Societate cel putin alti doi membri noi. 

Cererile de înscriere, însotite de cotizatia pe un an, se pot a- 
dresà d-lui Spiru C. Haret, strada Verde, Bucuresti. 

Comitetul: Presedinte, loan Kalinderu, Membru al Academiei Ro- 
miîne.— Vice-presedinic, Siva Somânescu, mare proprietar, fost senator.— 
Administrator si casier, Spiru C. Haret, Ministru, profesor univer. 
silar. — Secretar, Const. Banu, profesor secundar, fost inspector sco- 
lar. — Membrii: Petre Gârhoviceanu, Administrator al Casei Sf- 
Biserici Autocefale Ort:dore Romane, profesor la Seminarul Central 
şi director al Sc. Normale a Societăţii pentru învățălura poporului 
ronîn; |. Dimitrescu Procopie, senator, fost Primar al Capitalei; M. 
Vladescu, fost Ministru. profesor universitar; Cristu S. Negoescu, fost ad- 
ministrator al Casti Scoalelor, profesor secundar; Pompiliu Eliade, pro. 
fesor universitar.— Cenzort, Coust. Aliminesteanny inginer de mine, l'revtul 
econom Const. Tanesen, profesor sermone Const, Alexandrescu, îpstelulor, 


Membri inscrişi gi cotizatiuni p.atite (urmare). 


== 

C. Hălăceanu (Loco), 2 lei; I Chiritescn (Loco), 2 lei; L-t. Chiritzescu 
+ Loco), 2 lei; Pr. I. Didicescu (Brăila), 2 lei; Pr. I. Radulescu (Brăila), I 
seu; Pr. I. Chiospec (Braila), 1 leu; Pr. I. Bertesteanu (Braila), 1 leu; Pr. 
D. lonescu (Braila), 1 leu; Pr. I. Perianu (Braila), 1 leu; Pr. M. Georgescu 
Brăila), 1 leu; Pr. State Voiculescu (Brăila), 1 leu; Pr. R. Ionescu (Brâila), 
1 leu; Pr. St. Balaban (Brăila), 1 leu; Pr. M. Corbu (Brăila), 1 leu; Pr. 
Neagu Balaban (Brăila), 1 leu; Pr. Draghici Nistorescu (Braila), 1 leu; Pr. 
I. Vasilescu (Brăila), 1 leu; Petre I. Rădulescu (Loco), 2 lei; I. Baboia (Ca- 
larasi), 1 leu; Ilie Lupu (Slobozia), 1 leu; C. Basturescu (J. lalomiţa), I 
leu; Alex. Moga (J. lalomita), 1 leu; Al. Stoenescu (J. lalomita), 1 leu; Ma- 
rin Nicolescu (J. Ialomita), 1 leu; I. Paraschivescu (J. lalomita), 1 leu; N. 
Popescu (J. Ialomița), 1 leu; Natalia Grigoriu (J. Ialomița), 1 l:u; Filoteia 
Negreanu (J. Ialomița), 1 leu; Mana Negrescu (J. Ialomita), 1 leu; Aurică 
Negreanu (J. lalomita), 1 leu; Alexandrina Barbatescu (J. Ialomița), r leu ; 
Stanca Simionescu (J. Ialomita), 1 leu; Valentina Lăscărescu (J. lalomita), 
1 leu; D-tru Vasilescu (J. Ialomița), 1 leu; R. Pupescu (Jj. lalomita), 1 leu; 
Eleonora Cavaropol (J. lalomita), 1 leu; C. Mocanu (J. Argeş), 1 leu; Gh. 
1. Popescu (J. Arges), 1 leu; |. Popescu (J. Argeş), 1 leu; A. Georgescu 
(J. Arges), 1 leu; M. Ionescu (J. Arges), 1 leu; B. Patrascu (J. Arges), 1; 
leu; M. 1 Angelescu (J. Arges), 1 leu; C. Apostolescu (J. Arges), 1 leu. 
A. Pretorian iJ. Arges), 1 leu; N, P. Burluseanu (J. Arges), 1 leu; Gh. N- 
Negut (|. Argeş), 1 leu; Gh. Constantinescu (J. Arges), 2 lei; Dem. Geor 
gescu (J. Arges), 2 lei; Pr. M. Mihailescu (J. Arges), 1 leu; Pr. St. Bradu 
_]. Argeş), 1 leu; T. Bărbulescu (J. Arges), 1 leu; Gh. Dianu (Loco), 12 lei 


Numărul membrilor inscri:i in cursul anului 1908 este de 1.30) iar; 
veniturile societăţii, tot în acest Limp, sunt de 15.801 lei. 
(Va urma In numărul viltor). 


VICTORIA“ 
sa °° | 
Societate anonima de asigurări generale si reasigurari 


IN BUCURESTI 


— Directiunea Generalà: 10, Strada Doamnei 10 — 
O-—— 


CAPITAL STATUTAR LEI 5.000.000 
INTAIA EMISIUNE LEI 1.000.000 


SOCIETATEA ASIGURA: 
a) contra pagubelor cauzate de Incendiu si Explozie, precum si în contra Tempestei si Ciclonului; 
b) asigurări asupra Vietei şi Rentei viagere; 
c) contra pagubelor de Transport maritim, fluvial si terestru ; 
d) contra pagubelor cauzate de Grindină la cereale şi vii; 
e) contra accidentelor corporale si a consecințelor răspunderei civile; 
7) contra pagubelor provenite din Mortalitatea vitelor ; 
9) contra spargerii oglinzilor, geamurilor şi firmelor de cristal, etc. 


Societatea «VICTORIA» asigură în mod gratuit clădirile in constructiune până la punerea acoperişului, iar in- 
formaţiuni mai detaliate a se cere Directiunii societăţii. 


2 Reprezentanţa generală București, str. Karagheorghevici, 3. ? 

